《秋兴二首 其一》
宋代·方一夔

水花风叶乱萧萧，凉入秋衣怯寂寥。桑落寒香初出市，蓼花新涨欲平桥。

半篷烟雨渔家傲，匹马关山客路遥。拍手西风无一事，未妨横笛向耕樵。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。